Гэта вялікае шчасце – спрычыніцца да творчасці сапраўдных майстроў слова, разам з імі, як бы пафасна тое ні гучала, удельнічаць на роўных у прэстыжным рэспубліканскім конкурсе. Дарэчы, прэстыж яго ўзнялі самі канкурсанты. Іх працы настолькі моцныя, што шасці прызавых месцаў (адно першае, два другіх і тры трэціх) яўна недастаткова, таму вышукваюцца магчымасці заахвоціць і іншых удзельнікаў літаратурнага спаборніцтва. І гэта будзе правільна, бо каму, як не пісьменніцкай арганізацыі краіны, заўважаць і падтрымліваць новыя літаратурныя таленты Беларусі.